《嬿婉辞》
明代·谢肃

高楼有佳人，被服何赫烜。援琴发清弹，曲䀆思无限。

夫君赴遐征，空床锦衾卷。不怨嘉会违，但忧芳岁晚。

忆与君别初，蚕生及春暖。绤衣凄以风，君行犹未返。

君心海中石，有力那可挽。妾心匣底镜，光华常不损。

飘飘云中雁，双飞岂相远。愿言怀故欢，及时谐嬿婉。

作者简介：谢肃，字原功，浙江上虞人，生卒年不详。少与唐肃齐名，时称“会稽二肃”。 学问渊博，工于书法。元至正末，张士诚据吴，谢肃慨然入见献偃兵息民之策。明初，隐于乡里。洪武十九年（1386）举明经，授福建按察司佥事，后以事下狱死。